Global Gender Gap : શિક્ષણમાં ભારત ચીન અને શ્રીલંકા કરતાં પાછળ કેમ?\nઆ રિપોર્ટમાં વિશ્વના કુલ 153 દેશોને સ્ટડીમાં આવરી લેવાયા છે, જેમાં જેન્ડરગૅપ (સ્ત્રી પુરુષ સમાનતા)નો રૅન્ક (કમાંક) વિવિધ પરિમાણો થકી નક્કી કરવામાં આવ્યો છે.

તેમજ આર્થિક ભાગીદારી અને સમાન અવસર, સ્વાસ્થ્ય, શિક્ષણ અને રાજકારણમાં મહિલાઓની સ્થિતિ જેવાં વિવિધ પાસાંઓને આવરી લેવાયાં છે.

જેન્ડરગૅપ (સ્ત્રી-પુરુષ સમાનતા) રિપોર્ટમાં નક્કી કરેલાં ચાર પરિમાણોમાં મહિલાઓની સૌથી સારી સ્થિતિ ધરાવતા દેશોની સૂચિમાં આઇસલૅન્ડ પહેલા ક્રમે, નૉર્વે બીજા, ફિનલૅન્ડ ત્રીજા, સ્વિડન ચોથા, નિકારાગુઆ પાંચમા ક્રમે, ન્યૂઝીલૅન્ડ છઠ્ઠા, આયરલૅન્ડ સાતમા, સ્પેન આઠમા, રવાન્ડા નવમા અને જર્મની દસમા ક્રમે રહેવા પામ્યું છે.

આઇસલૅન્ડ સતત 11મા વરસે ટોચે

આઇસલૅન્ડ સતત 11મા વરસે ટોચે રહેવા પામ્યું છે.

આમ આઇસલૅન્ડ વિશ્વનો સૌથી ઓછી જેન્ડરગૅપ ધરાવતો દેશ છે, જેમાં મહિલાઓને પુરુષ સમોવડી ગણી દરેક ક્ષેત્રમાં સમાન તક અને આવક, શિક્ષણ, સ્વાસ્થ્ય તેમજ રાજકારણમાં પણ જેન્ડરગૅપ જોવા મળતી નથી.

અત્રે એ નોંધવું યોગ્ય સમજું છું કે નિકારાગુઆ અને રવાન્ડા જેવા ગરીબ અને પછાત દેશો પણ પોતાના સંસાધનો અને તકોની સ્ત્રી-પુરુષોમાં સમાન રીતે વહેંચણી કરવામાં સફળ થયા છે. 

આ રિપોર્ટમાં જે આઠ રિજિયનનો સમાવેશ થાય છે જેમનો જેન્ડરગૅપની ઍવરેજ મધ્ય-પૂર્વ અને ઉત્તર આફ્રિકા 60.5 ટકા, પશ્ચિમી યુરોપ 76.7 ટકા, ઉત્તર અમેરિકા 72.9 ટકા, લેટિન અમેરિકા અને કેરેબિયન દેશો 72.2 ટકા, પૂર્વ યુરોપ અને મધ્ય એશિયા 71.3 ટકા, પૂર્વ એશિયા અને પૅસિફિક 68.5 ટકા, સબ સહરાન આફ્રિકા 38.2 ટકા અને દક્ષિણ એશિયા 66.1 ટકા જેન્ડરગૅપ ધરાવે છે. 

આ રિપોર્ટ અનુસાર વિશ્વભરમાં જેન્ડરગૅપ ઓછો થઈ રહ્યો છે તેમ છતાં સૌથી વધુ ગૅપ રાજકારણમાં જોવા મળ્યો છે.

રાજકારણમાં ફક્ત સરેરાશ 24.7 ટકા જેટલી મહિલા સહભાગિતા જોવા મળી છે.

બીજા નંબરે આર્થિક ભાગીદારી અને તકોમાં સ્ત્રીઓની ભાગીદારી હજુ 57.8 ટકા, જ્યારે શિક્ષણક્ષેત્રે 96.1 ટકા અને સ્વાસ્થ્યક્ષેત્રે 95.7 ટકા ગૅપ જોવા મળી છે. 

એશિયન દેશોમાં ભારતને 112મું સ્થાન મળ્યું છે જે 2018ની સરખામણીમાં ચાર ક્રમ પાછળ રહેવા પામ્યું છે. 

2006માં ભારતનો ક્રમ 98મો હતો. વિવિધ પરિમાણોને ધ્યાનમાં લેતાં એશિયન દેશોનો વિવિધ પરિમાણો જેવાં કે આર્થિક ભાગીદારી અને સમાન અવસર, સ્વાસ્થ્ય, શિક્ષણ અને રાજકારણમાં મહિલાઓની સ્થિતિ જેવાં વિવિધ પાસાંઓનો ક્રમાંક કેટલો રહેવા પામ્યો છે તે નીચેના કોષ્ટકમાં જોવા મળે...\n\ntl;dr:
વર્લ્ડ ઇકૉનૉમિક ફોરમે ચાલુ વરસે ગ્લૉબલ જેન્ડરગૅપ (સ્ત્રી-પુરુષ સમાનતા) રિપોર્ટ 2020 બહાર પાડ્યો છે.